******

**Bács-Kiskun megyei hagyományőrző táncosok szóló és páros táncversenye**

**Uszód, 2020. május 9.**

Örömmel értesítjük a néptáncos közösségeket, hogy a **Muharay Elemér Népművészeti Szövetség** és Uszód község Önkormányzata megrendezi a Bács-Kiskun megyei **hagyományőrző táncosok** **szóló-és páros táncversenyét.** A versenyre a megye magyar és nemzetiségi hagyományőrző együtteseinek táncosait várjuk.

Versenyünk meghirdetésével célunk az, hagy ösztönözzük a hagyományőrző együttesekben táncolók táncos ismereteinek gyarapodását. Archív gyűjtések és az idősebb táncosok segítségével a helyi táncok elmélyült tanulmányozását. A hagyományőrző együtteseink táncos egyéniségeinek ösztönzésével és elismerésével, a hagyományőrző együttesekben táncolók szakmai presztízsének növelését.

Azon hagyományőrző táncosok bemutatkozását várjuk, akik saját településük hagyományőrzésében jelenleg is aktívan részt vesznek és örömmel mutatnák be a falujuk szóló vagy páros táncait. Sok településen vannak még rejtett tartalékok, amelyek színesíthetik versenyprogramunkat! Várjuk a gyermektáncosokat is!

A versenyre egyéni és páros kategóriában lehet jelentkezni.

**A versenyt 2020. május 9-én, Uszódon rendezzük a művelődési házban.**

**A verseny kiírása:**

Szeretettel várunk minden olyan táncost **6 éves kortól 80 éves** korig, aki szereti, és szívesen táncolja a saját településének táncait. Elvárás az koreográfiai beállításokat nélkülöző, a táncra jellemző motívumkészletből építkező improvizáció. A felkészülés során javasoljuk, hogy tekintsék át az archívumokban lévő gyűjtések falvakra vonatkozó táncanyagát, s azok a versenyző korához, egyéniségéhez illő egyéni szerkesztését és előadásmódját.

A táncosnak max. 2 perc áll rendelkezésére, hogy számot adjon tudásáról, felkészültségéről.

A bemutatkozások korcsoportonként történnek.

**A verseny kategóriái:**

1. **Szóló férfitánc** (verbunk vagy eszközös férfi tánc – egy falu vagy egy táncos egyéniség tánca)

2. **Páros szóló tánc** (lassú és friss csárdás, ugrós – egy falu vagy táncos egyéniség tánca)

**Nevezési feltételek:**

**A nevezési lap kitöltésével lehet jelentkezni a következő korcsoportokban:**

1. **korcsoport: 06-12 év (gyermek korosztály)**
2. **korcsoport: 13-17 év (ifjúsági korosztály)**
3. **korcsoport: 18-80 év (felnőtt korosztály)**

**Bemutatkozási idő**: 2 perc, +/- 3 mp, a központi zenekar által játszott, a leadott tánctípusnak megfelelő dallamra. A versenyzők nem hozhatnak zenekart, dallamválasztási lehetőség nincs.

Zenekarral való próbalehetőséget biztosítunk!

**Jelentkezési határidő: 2020. április 15.**

A megadott határidőn túli nevezéseket **nem tudjuk elfogadni**.

***Nevezési díj:***

- ***Férfi/fiú szólótánc:*** *2.000 Ft/ fő*

- ***Páros szólótánc:*** *4.000 Ft/pár*

A nevezési díjak tartalmaznak a versenyzők részére 1 adag ebédet.

***A nevezés feltételei:***

- Nevezni csak nevezési lappal lehet.

- Nevezési díj befizetésével érvényes a nevezés.

- Csak a **határidőig** beérkező nevezéseket tudjuk elfogadni.

- Több nevezés esetén, minden nevezéshez külön nevezési lappal, és nevezési díjjal lehet jelentkezni.

***Díjazás:*** Kiemelt arany, Arany, Ezüst, Bronz oklevelek

**A változtatás jogát fenntartjuk.**

A felkészüléshez és a versenyzéshez jó munkát, sok sikert kívánunk!

Budapest, 2020. március 12.

Héra Éva

a Szövetség elnöke

**Bács-Kiskun megyei hagyományőrző táncosok szóló és páros táncversenye**

**Uszód, 2020. május 9.**

*Jelentkezési lap*

**1.Versenyző neve:**...............................................................

**Lakcíme:**..........................................................e-mail címe.................

**Születési ideje:**.................év...........................hó.....nap

**2. Versenyző pár neve:** ...........................................................

**Lakcíme:**...........................................................e-mail cime:........

S**zületési ideje:**.................év...........................hó.....nap

**Bemutatandó tánctípusok :**......................................................................

**Tájegység, település:……………………………………………………………………………**

**Táncegyüttese neve :…………….**.............................................................

Címe:…………………………………………………………………………………………………

Kapcsolattartó neve:………………………………………………………………………..

Email címe:………………………………………………………………………………………

Telefonszáma:…………………………………………………………………………………

Visszaküldendő április 15-ig: muharay@muharay.hu címre

Kelt:..................................................

 ...............................................

 aláírás